Furtuna Boris, unul dintre evenimentele climatice dintre cele mai costisitoare din Europa Centrală. Cât ne costă inundațiile
După ce a provocat pagube considerabile în Europa Centrală, inclusiv în România, furtuna Boris a lovit regiunea Emilia-Romagna, în nordul Italiei, care a fost deja afectată de inundații devastatoare anul trecut. Ploile torențiale au lăsat în urmă două persoane date dispărute și pagube materiale, după ce au ucis 24 de persoane în Republica Cehă, Austria, Polonia și România. Costurile economice vor fi, de asemenea, probabil foarte ridicate. Inundațiile dramatice provocate de Boris ar putea fi „unul dintre cele mai costisitoare evenimente climatice” înregistrate în Europa Centrală, potrivit Gallagher Re, citat de cotidianul francez Les Echos.